දේශීය පැරැණි කලාවන් අභාවයට යා නොදී රැක ගැනීම සේම වර්තමාන පරපුරට එම ශිල්පයන් පිළිබඳ අවබෝධයක් ලබා ගැනීම සහ හැදෑරීම සඳහා සුදුසු කෞතුක ස්ථානයක් ලෙස මෙම අංගම්පොර ගම්මානය පවත්වා ගෙන යාමට රජය අපේක්ෂා කරයි.මෙම අභිනව අංගම්පොර ගම්මානය ට මුල් ගල තැබීමේ උත්සවයට වයඹ පළාත් සභා මන්ත්‍රි බණ්ඩාර රාජපක්ෂ, සංස්කෘතික හා කලා කටයුතු අමාත්‍යංශයේ ලේකම් වසන්ත ඒකනායක,සංස්කෘතික කටයුතු අධ්‍යක්ෂ විජිත් කණුගල,රාජ්‍ය අංගම්පොර ශිල්ප කලා අනු මණ්ඩලයේ සභාපති සිරි කොතලාවල යන මහත්වරු ද,මරුවල්ලිය පරම්පරිවේ වාගීෂ වික්‍රමවංශ බණ්ඩාරයන් ඇතුළු කෑගල්ල, අන්රාධපුර, කෑගල්ල සහ බස්නාහිර පළාතේ අංගම්පොර පරම්පරාවේ ඇත්තන් සහ ප්‍රදේශවාසීහු විශාල පිරිසක් මෙම අවස්ථාවට සහභාගි වුහ.